钦定古今图书集成/明伦汇编/氏族典/第059卷 > 徐文华
## 钦定古今图书集成/明伦汇编/氏族典/第059卷 > 徐文华

按《明外史徐文华传》：“文华，字用光，嘉定人。正德三年
进士。授大理评事。擢监察御史，巡按贵州，数进直言帝及近幸深衔之。会文华条上庙制五事，左右挤之，
遂以妄言下诏狱，斥为民。世宗即位，起故官，历河南
按察副使。嘉靖二年，举治行卓异，入为大理右少卿，
寻转左。时议兴献帝大礼，文华数偕诸大臣伏阙哭”
谏，再夺俸。六年秋，李福达狱起，以“议礼”故憾，下文华
狱，谪戍辽阳。遇赦，卒于道。隆庆初，赠左佥都御史。文
华居谏职，劲直敢言，其被谴复不以罪，士论深惜之。